CELEX: 62012CN0247
Language: el
Date: 2012-05-21 00:00:00
Title: Υπόθεση C-247/12: Αίτηση για την έκδοση προδικαστικής αποφάσεως, την οποία υπέβαλε το Varhoven administrativen sad (Βουλγαρία) στις 21 Μαΐου 2012 — Meliha Veli Mustafa κατά Direktor na fond «Garantirani vzemania na rabotnitsite i sluzhitelnite» kam Natsionalnia osiguritelen institut

4.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/7
            
         Αίτηση για την έκδοση προδικαστικής αποφάσεως, την οποία υπέβαλε το Varhoven administrativen sad (Βουλγαρία) στις 21 Μαΐου 2012 — Meliha Veli Mustafa κατά Direktor na fond «Garantirani vzemania na rabotnitsite i sluzhitelnite» kam Natsionalnia osiguritelen institut
   (Υπόθεση C-247/12)
   2012/C 235/14
   Γλώσσα διαδικασίας: η βουλγαρική
   
      Αιτούν δικαστήριο
   
   Varhoven administrativen sad
   
      Διάδικοι στην υπόθεση της κύριας δίκης
   
   
      Προσφεύγουσα: Meliha Veli Mustafa
   
      Καθού: Direktor na fond «Garantirani vzemania na rabotnitsite i sluzhitelnite» kam Natsionalnia osiguritelen institut
   
      Προδικαστικά ερωτήματα
   
   
               1)
            
            
               Πρέπει το άρθρο 2, παράγραφος 1, της οδηγίας 80/987/EOK (1) του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη, όπως τροποποιήθηκε με την οδηγία 2002/74/ΕΚ (2) του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για την τροποποίηση της οδηγίας 80/987/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητας του εργοδότη, να ερμηνευθεί, υπό το φως της πέμπτης αιτιολογικής σκέψης της οδηγίας 2002/74, υπό την έννοια ότι υποχρεώνει τα κράτη μέλη να προβλέπουν εγγυήσεις για τις αξιώσεις των εργαζομένων σε κάθε στάδιο της πτωχευτικής διαδικασίας μέχρι της κηρύξεως της πτωχεύσεως και όχι μόνο κατά την έναρξη της διαδικασίας;
            
         
               2)
            
            
               Αντιβαίνει στο άρθρο 2, παράγραφος 1, της οδηγίας 80/987, όπως τροποποιήθηκε με την οδηγία 2002/74, εθνική διάταξη η οποία προβλέπει τη δυνατότητα ικανοποιήσεως από τον οργανισμό εγγυήσεων των αξιώσεων των εργαζομένων, οι οποίες πηγάζουν από μη καταβληθείσες αποδοχές στο πλαίσιο σχέσεων εργασίας, μόνο στο βαθμό που οι εν λόγω αξιώσεις έχουν γεννηθεί μέχρι της ημερομηνίας καταχωρίσεως της αποφάσεως περί της ενάρξεως της πτωχευτικής διαδικασίας, εφόσον με την εν λόγω απόφαση δεν παύει η δραστηριότητα της εργοδότριας εταιρείας και αυτή δεν κηρύσσεται σε πτώχευση;
            
         
               3)
            
            
               Σε περίπτωση καταφατικής απαντήσεως στα προηγούμενα ερωτήματα: παράγει το άρθρο 2, παράγραφος 1, της οδηγίας 80/987, όπως τροποποιήθηκε με την οδηγία 2002/74, άμεσο αποτέλεσμα και μπορεί να τύχει απευθείας εφαρμογής από το εθνικό δικαστήριο;
            
         
               4)
            
            
               Σε περίπτωση καταφατικής απαντήσεως στα προηγούμενα ερωτήματα: μπορεί, σε περίπτωση που δεν υφίσταται συγκεκριμένη εθνική ρύθμιση ως προς την προθεσμία εντός της οποίας μπορεί να ζητηθεί από τον οργανισμό εγγυήσεων η ικανοποίηση των αξιώσεων των εργαζομένων, οι οποίες γεννήθηκαν μέχρι της ημερομηνίας καταχωρίσεως της αποφάσεως που κηρύσσει τον εργοδότη σε κατάσταση πτωχεύσεως (οπότε παύει η δραστηριότητά του), να εφαρμοστεί, βάσει της αρχής της αποτελεσματικότητας, η τριακονθήμερη προθεσμία, που προβλέπεται στο εθνικό δίκαιο για την άσκηση του δικαιώματος αυτού σε άλλες περιπτώσεις, θεωρείται δε ότι η προθεσμία αυτή αρχίζει να τρέχει από της ημερομηνίας καταχωρίσεως στο εμπορικό μητρώο της αποφάσεως που κηρύσσει την πτώχευση;
            
         
      (1)  Οδηγία 80/987/ΕΟΚ του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη (EE L 283, σ. 23).
   
      (2)  Οδηγία 2002/74/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για την τροποποίηση της οδηγίας 80/987 περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη (ΕΕ L 270, σ. 10).